OpenLLM-France/wikimedia huggingface dataset:
# Masia Comajoan

La Masia Comajoan és una obra de Rupit i Pruit (Osona) inclosa a l'Inventari del Patrimoni Arquitectònic de Catalunya.

## Descripció

Gran masia de planta rectangular amb coberta a dues vessants i el carener perpendicular a la façana, orientada a migdia. Consta de planta baixa i dos pisos. La façana presenta un gros portal adovellat i emmarcat dins un rectangle que arriba fins a la finestra del damunt. Algunes de les finestres conserven les espieres. Al sector de llevant i a nivell del primer i segon pis s'hi obre un cos de porxos sostinguts per pilars, un mur envolta aquest sector fins a arribar a un altre cos de la casa cobert a dues vessants i amb portal d'arc de mig punt. La part de ponent de la façana presenta algunes reformes de construcció recent. Està construïda amb pedra sense polir unida amb morter i els elements de ressalt són construïts amb pedra picada.

## Història

Al fogatge de l'11 d'octubre de 1553 de la parròquia i terme de Sant Llorenç Dosmunts apareix el nom de JOAN QUOME JOAN, nom que es refereix segurament a aquest mas.
Es troba sota el cingle d'Aiats i al peu del Camí Ral de Vic a Olot, se'n tenen notícies des del segle xiii. Anys més tard fou reformat com indiquen alguns elements constructius de la masia, així en una finestra hi trobem la data de 1780 i el portal de l'extrem de ponent de la façana duu la data de 1906 amb les inicials JVO.

## Referències

* 1 2 3 «Masia Comajoan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Jules Thiry

Jules Thiry (1898 - 1931) va ser un waterpolista belga que va competir durant la dècada de 1920.
El 1924 va prendre part en els Jocs Olímpics d'Anvers, on va disputar la competició de waterpolo, en què guanyà la medalla de plata.

## Referències

* ↑ «Jules Thiry Olympic Results». sports-reference.com. Arxivat de l'original el 18 d'abril 2020. [Consulta: 11 desembre 2017].
# József Rády

József Rády (Szekszárd, 22 de setembre de 1884 - Balatonkenese, 11 d'octubre de 1957) fou un tirador d'esgrima hongarès que va competir durant la dècada de 1920 i 1930.
El 1924 va prendre part al Jocs Olímpics de París, on va guanyar la medalla de plata en la competició de sabre per equips del programa d'esgrima. Quatre anys més tard, als Jocs d'Amsterdam, disputà quatre proves del programa d'esgrima. Guanyà la medalla d'or en la prova de sabre per equips i fou cinquè en la floret per equips, mentre en les altres dues proves quedà eliminat en sèries.
En el seu palmarès també destaquen 12 campionats nacionals en diferents modalitats i dues medalles al campionat del món d'esgrima, una d'or el 1930 en sabre per equips, i una de plata el 1931 en floret per equips.

## Referències

* 1 2 «József Rády Olympic Results». sports-reference.com. Arxivat de l'original el 17 d'abril 2020. [Consulta: 6 maig 2018].

## Enllaços externs

* Lukács László – Szepesi György: 112. A magyar olimpiai aranyérmek története – Budapest, 1980 – ISBN 9632535537
* Havas László: A magyar sport aranykönyve – Budapest, 1982 – ISBN 9632535723
* Kahlich Endre – Gy. Papp László – Subert Zoltán: Olimpiai játékok 1896–1976 – Budapest, 1977 – ISBN 963253526x Error en ISBN: caràcter no vàlid
* Rády József a Magyar Olimpiai Bizottság honlapján
# Claude Martin

Claude Martin (francès: Claude Auguste Louis Martin) (17è districte de París, 6 de febrer de 1930 - Chambellay, 5 de desembre de 2017) fou un remer francès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on quedà eliminat en sèries en la prova del quatre amb timoner del programa de rem. Als Jocs de Roma de 1960 guanyà la medalla de plata en la prova del quatre amb timoner, formant equip amb Robert Dumontois, Jacques Morel, Guy Nosbaum i Jean Klein.
En el seu palmarès també destaquen tres medalles al Campionat d'Europa de rem, d'or el 1953, de plata el 1954 i de bronze el 1955, així com una medalla d'or als Jocs del Mediterrani de 1955.
Una vegada retirat es va dedicar a la política. Va ser diputat de la UDR per París de 1968 a 1973, conseller regional i novament diputat del RPR per París de 1978 a 1981. També va ser conseller de París i primer tinent d'alcalde de l'11è districte (1983-1995).

## Referències

* ↑ «Mort de Claude Martin (87 ans), l'un des plus grands rameurs français» (en francès). [Consulta: 2 juny 2022].
* 1 2 3 «Olympedia – Claude Martin». [Consulta: 2 juny 2022].
* ↑ «Rudern - Europameisterschaften (Herren - Zweier m. Stm.)». [Consulta: 2 juny 2022].
* ↑ «Claude Martin - Base de données des députés français depuis 1789 - Assemblée nationale». [Consulta: 2 juny 2022].
* ↑ Gachet, Stéphane. Le dictionnaire des médaillés olympiques français. Le Rheu: LME, cop. 2011, p. 416. ISBN 978-2-36026-026-3.
# Sheng Lihao

Sheng Lihao (xinès simplificat: 盛李豪, pinyin: Shèng Lǐháo; Zhangjiagang, Jiangsu, 4 de desembre de 2004) és un tirador esportiu xinés. Va guanyar la medalla de plata als Jocs Olímpics d'estiu de 2020 en la prova de carabina d'aire comprimit de 10 m. Posteriorment, va guanyar la medalla d'or tant en el rifle d'aire comprimit de 10 metres masculí com en l'equip mixt de carabina d'aire comprimit de 10 m en duo amb Huang Yuting als Jocs Olímpics d'estiu de 2024 a París.
La trajectòria de Sheng en el tir va començar als 13 anys, durant unes vacances quan el seu pare el va introduir en l'esport. El seu entusiasme va ser immediat, i prompte va expressar el desig de dedicar-se seriosament a l'esport. Reconeixent-ho com una activitat extraescolar valuosa, els seus pares van donar suport a la seua idea. Tot just un any després, l'habilitat natural de Sheng va ser evident quan es va unir a l'equip de tir de l'escola esportiva de Suzhou. El seu rendiment excepcional va portar a un ràpid ascens a l'equip provincial de Jiangsu.
Amb 14 anys, les habilitats de Sheng li van fer guanyar un lloc a l'equip nacional de la Xina. Als 15 anys, va ser seleccionat per a l'equip olímpic de Tòquio, on va aconseguir una medalla de plata de manera impressionant i va ser celebrat com l'atleta més jove en guanyar una medalla olímpica a la prova de tir. Sheng va continuar trencant barreres establint un nou rècord mundial amb una puntuació de 637,9 punts, mostrant la seua estabilitat inigualable i un rendiment constant, una gesta que fins i tot el seu entrenador va trobar difícil d'explicar.

## Referències

* ↑ «ISSF Profile – Lihao SHENG». ISSF. [Consulta: 25 juliol 2021].
* ↑ SHENG Lihao Arxivat 2021-07-25 a Wayback Machine. at olympics.com
* ↑ «2024 Summer Olympics Medalists». Paris 2024 Summer Olympic Games website, 27-07-2024. [Consulta: 27 juliol 2024].
* 1 2 3 contemporary china. «19-year-old Sheng Lihao scored two gold medals at the Paris Olympics. Why is the "cold noodle" genius called "Gan Fan Brother"?». hk01. hk01. [Consulta: 10 agost 2024].
* ↑ Leijing, He. «Olympics | Feature: Young Chinese shooter Sheng fires up world at Paris 2024». XINHUANET. xinhua, 30-07-2024. [Consulta: 10 agost 2024].
# Alestopetersius brichardi

Alestopetersius brichardi és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 7,9 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: República Democràtica del Congo.

## Referències

* ↑ Hoedeman, J. J., 1951. Studies on African characid fishes I. The tribe Alestidi. Beaufortia Núm. 3: 1-8.
* ↑ BioLib (anglès)
* 1 2 3 «Alestopetersius brichardi» (en anglès). FishBase. Froese, Rainer; Pauly, Daniel (editors).
* ↑ Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Iulietta Bukuvala

Iulietta Bukuvala –en grec, Ιουλιέττα Μπουκουβάλα– (Ioànnina, 28 d'agost de 1983) és una esportista grega que va competir en judo, guanyadora d'una medalla de bronze al Campionat Mundial de Judo de 2010 i una medalla de plata al Campionat Europeu de Judo de 2012.

## Palmarès internacional

Campionat Mundial :
| Any | Lloc | Medalla | Categoria |
| 2010 | Tòquio ( Japó) | 3 | –57 kg |
| Campionat Europeu ||||
| Any | Lloc | Medalla | Categoria |
| 2012 | Txeliàbinsk ( Rússia) | 2 | –57 kg |

## Referències

* ↑ «Iulietta Bukuvala» Arxivat 2012-12-17 a Wayback Machine. en Sports-reference.com (SR/Olympic Sports) (anglès)
* ↑ «Iulietta Bukuvala» en Judoinside.com (anglès)
# Juno Stover-Irwin

Juno Stover-Irwin (Los Angeles, 22 de novembre de 1928 - Union City, 2 de juliol de 2011) fou una saltadora estatunidenca que va competir durant les dècades de 1940 i 1950.
Durant la seva carrera esportiva va prendre part en quatre edicions dels Jocs Olímpics d'Estiu: el 1948, 1952, 1956 i 1960. Guanyà una medalla de bronze en la prova de palanca de 10 metres als Jocs de 1952 de Hèlsinki i una de plata en la mateixa prova als de Melbourne de 1956, mentre el 1948 fou cinquena i el 1960 quarta, sempre en la prova de palanca del programa de salts. Viatjava a les competicions acompanyada per un ukulele, amb el qual es relaxava tocant-lo.
En el seu palmarès també destaquen dues medalles de plata en la prova de palanca als Jocs Panamericans de 1955 i 1959 i dos campionats nacionals de l'AAU.

## Referències

* ↑ Juno Stover-Irwin's obituary
* 1 2 Juno Stover-Irwin a Sports Reference (arxivat)
* ↑ «An Olympian's Oral History - Juno Stover-Irwin» (pdf). LA84 Foundation. [Consulta: 8 setembre 2017].
# Kalevi Viskari

Kalevi Viskari (Svetogorsk, 15 de juny de 1928 - Vantaa, 13 de novembre de 2018) va ser un gimnasta artístic finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on disputà vuit proves del programa de gimnàstica. Guanyà la medalla de bronze en el concurs complet per equips, mentre en la resta de proves finalitzà en posicions força endarrerides.
En el seu palmarès també destaca una medalla de plata en el concurs complet per equips al Campionat del Món de gimnàstica artística de 1950, el campionat nacional de barra fixa de 1953 i el campionat nòrdic de 1955. Un cop retirat va exercir d'entrenador a la selecció nacional finlandesa i noruega.

## Referències

* ↑ Kalevi Viskari a Sports Reference (arxivat)
* 1 2 3 «Olympedia – Kalevi Viskari». [Consulta: 31 maig 2021].
* ↑ «Resultats al Campionat del Món de gimnàstica artística de 1950». Arxivat de l'original el 2021-06-19. [Consulta: 31 maig 2021].
* ↑ «Helsingin olympiakisojen mitalisti Kalevi Viskari on kuollut» (en finès), 15-12-2018. [Consulta: 31 maig 2021].
# Albert Champoudry

Albert Alphonse Champoudry (París, 8 de maig de 1880 – París, 23 de juny de 1933) va ser atleta francès, que va córrer a primers del segle XX i que va prendre part en els Jocs Olímpics de París el 1900. Guanyà la medalla de plata en la prova dels 5000 metres per equips, formant part de l'equip nacional francès junt a Henri Deloge, Jean Chastanié, André Castanet i Gaston Ragueneau.

## Referències

* ↑ «Arxius de París 13e, actes de naixement nº 1089, any 1880». Arxivat de l'original el 2016-03-03. [Consulta: 8 setembre 2015].
* 1 2 «Albert Champoudry Olympic Results». sports-reference.com. Arxivat de l'original el 6 de novembre 2012. [Consulta: 8 setembre 2015].
# Tom Seeberg

Tom Seeberg (Drammen, Buskerud, 17 de febrer de 1860 – Drammen, 27 de març de 1938) va ser un tirador noruec. El 1900 va prendre part en els Jocs Olímpics de París, en què disputà cinc proves del programa de tir olímpic. Guanyà la medalla de plata en la prova de rifle militar, tres posicions per equips, junt a Olaf Frydenlund, Ole Østmo, Ole Sæther i Hellmer Hermandsen, mentre en la prova individual fou dissetè. En rifle militar, dempeus fou tretzè, setzè en rifle militar, bocaterrosa i vint-i-unè en rifle militar, de genolls.

## Referències

* ↑ «PARIS 1900. SHOOTING». olympic.org. [Consulta: 22 setembre 2015].
* ↑ «Tom Seeberg Olympic Results». sports-reference.com. Arxivat de l'original el 6 de gener 2009. [Consulta: 22 setembre 2015].
# Alestopetersius hilgendorfi

Alestopetersius hilgendorfi és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 10 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: conca del riu Congo a la República Democràtica del Congo i a la República del Congo.

## Referències

* ↑ Hoedeman, J. J., 1951. Studies on African characid fishes I. The tribe Alestidi. Beaufortia Núm. 3: 1-8.
* ↑ BioLib (anglès)
* 1 2 3 «Alestopetersius hilgendorfi» (en anglès). FishBase. Froese, Rainer; Pauly, Daniel (editors).
* ↑ Boulenger, G.A., 1899. Poissons nouveaux du Congo. Quatrième partie. Polyptères, clupes, mormyres, characins. Ann. Mus. Congo, Zool. (1), I(4):59-96.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (editors) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (editors) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.
# Bobsleigh als Jocs Olímpics d'Hivern de 2014

Als Jocs Olímpics d'Hivern de 2014, que se celebraren a la ciutat de Sotxi (Rússia), es disputaren tres proves de bobsleigh, dues en categoria masculina i una en categoria femenina.
Les proves es realitzaren entre els dies 16 i 23 de febrer de 2014 a les instal·lacions de bobsleigh Sanki.

## Calendari

Els temps són UTC+04:00.
| Data | Hora | Prova |
| 16 de febrer | 18:30 | Mànegues 1 i 2 (homes Bobs a 2) |
| 17 de febrer | 18:45 | Mànegues 3 i 4 (homes Bobs a 2) |
| 18 de febrer | 20:15 | Mànegues 1 i 2 (dones) |
| 19 de febrer | 20:15 | Mànegues 3 i 4 (dones) |
| 22 de febrer | 20:00 | Mànegues 1 i 2 (homes Bobs a 4) |
| 23 de febrer | 13:30 | Mànegues 3 i 4 (homes Bobs a 4) |

## Participants

Hi participaren un total de 169 atletes de 23 Comitès Nacionals deiferents:
| Alemanya (18) Austràlia (8) Àustria (6) Bèlgica (2) Brasil (6) Canadà (16) Corea del Sud (10) Eslovàquia (4) | Estats Units (16) França (8) Itàlia (4) Jamaica (2)  Japó (4) Letònia (8) Mònaco (2) Països Baixos (6) | Polònia (4) Regne Unit (8) Txèquia (4) Romania (8) Rússia (16) Sèrbia (2)  Suïssa (9) |

## Resum de medalles
### Categoria masculina

| Prova | Or | Argent | Bronze |
| Bobs a 2 Detalls | RússiaAlexander Zubkov Alexey Voyevoda | SuïssaBeat Hefti Alex Baumann | Estats UnitsSteven Holcomb Steven Langton |
| Bobs a 4 Detalls | Rússia Alexandr Zubkov Dmitry Trunenkov Alexey Negodaylo Alexey Voyevoda | Letònia Oskars Melbārdis Arvis Vilkaste Daumants Dreiškens Jānis Strenga | Estats Units Steven Holcomb Steven Langton Curtis Tomasevicz Christopher Fogt |

### Categoria femenina

| Prova | Or | Argent | Bronze |
| Bobs a 2 Detalls | CanadàKaillie Humphries Heather Moyse | Estats UnitsElana Meyers Lauryn Williams | Estats UnitsJamie Greubel Aja Evans |

## Medaller

| Pos. | País | Or | Plata | Bronze | Total |
| 1 | Rússia | 2 | 0 | 0 | 2 |
| 2 | Canadà | 1 | 0 | 0 | 1 |
| 3 | Estats Units | 0 | 1 | 3 | 4 |
| 4 | Letònia | 0 | 1 | 0 | 1 |
| 4 | Suïssa | 0 | 1 | 0 | 1 |
| | Total | 3 | 3 | 3 | 9 |

## Referències

* ↑ (anglès) «Sliding Center Sanki». SOOC. Arxivat de l'original el 13 d'octubre 2013. [Consulta: 10 novembre 2012].
* ↑ (anglès) «Olympic Games». SOOC. Arxivat de l'original el 6 de gener 2014. [Consulta: 10 novembre 2012].
# József Kovács

József Kovács (Budapest, 14 de març de 1911 - Budapest, 18 d'agost de 1990) va ser un atleta hongarès, especialista en curses de velocitat i de tanques, que va competir entre 1927 i 1942.
El 1936 va prendre part en els Jocs Olímpics d'Estiu de Berlín, on disputà tres proves del programa d'atletisme. Fou sisè en el 4x400 metres relleus, mentre en les altres dues proves fou eliminat en sèries.
En el seu palmarès destaca una medalla d'or en els 110 metres tanques i una de plata en els 4x100 metres del Campionat d'Europa d'atletisme de 1934 i una de plata en els 400 metres tanques del de 1938. També guanyà 28 campionats nacionals.

## Millors marques

* 100 metres. 10.5" (1934)
* 200 metres. 23.7" (1934)
* 400 metres. 47.7" (1934)
* 110 metres tanques. 14.8" (1936)
* 400 metres tanques. 52.9" (1936)

## Referències

* ↑ «Nemzeti Örökség Intézete - Kovács József», 20-07-2019. Arxivat de l'original el 2019-07-20. [Consulta: 17 abril 2020].
* 1 2 3 «József Kovács Olympic Results». sports-reference.com. Arxivat de l'original el 18 d’abril 2020. [Consulta: 17 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 17 abril 2020].
* ↑ «Magyar Életrajzi Lexikon 1000-1990». [Consulta: 17 abril 2020].
# Karl-Heinz Irmer

Karl-Heinz Irmer (Bremen, 22 de juliol de 1903 - Bremen, 8 de novembre de 1975) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba. Fou 6 vegades internacional entre 1924 i 1928.

## Referències

* ↑ «Karl-Heinz Irmer Olympic Results». sports-reference.com. Arxivat de l'original el 12 d’agost 2011. [Consulta: 12 juny 2018].
* ↑ Nationalspieler Herren a bremenhockey.de
# Albert Delbecque

Albert Delbecque va ser un futbolista belga que va prendre part en els Jocs Olímpics de París de 1900, on guanyà la medalla de bronze com a membre de la selecció belga, representada per la Universitat de Brussel·les.

## Referències

* ↑ «Albert Delbecque Olympic Results». sports-reference.com. Arxivat de l'original el 21 d'octubre 2012. [Consulta: 2 octubre 2015].
# William Russell Lane-Joynt

William Russell Lane-Joynt (Limerick, Irlanda, 27 de març de 1855 – Closkeagh, Dublín, 6 de juny de 1921) va ser un barrister, filatèlic i tirador irlandès que va competir a començaments del segle xx. Va fundar l'Irish Philatelic Society a Dublín i ajudà al Duc de Leinster a formar la seva col·lecció que va ser llegada al Museu de Dublín de Ciència i Art.

## Vida

Era fill de William Lane-Joynt, alcalde de Limerick (1862) i Dublín (1867). Estudià al Windermere College de Gal·les Lane-Joynt es va graduar en B. A. i B.M. al Trinity College de Dublín el 1878. Després d'assistir al King's Inns de Dublín, va ser cridat fer exercir de barrister l'abril de 1879. Es va casar el 1882 i va tenir dos fills, Evelyn i William (nascut el 24 d'agost de 1886).
Lane-Joynt va ser Campió del revòlver d'Irlanda quatre vegades El 1908 va prendre part en els Jocs Olímpics de Londres, on disputà quatre proves del programa de tir. En la prova de tir al cérvol per equip guanyà la medalla de plata, mentre en les altres tres quedà fora de les medalles.

## Filatèlia

El 1889 es va convertir en membre de la Royal Philatelic Society London. Va ser membre fundador i primer president de l' Irish Philatelic Club, més tard anomenat Irish Philatelic Society, el 1901 i en fou president fins a 1920. Ajudà al Duc de Leinster a muntar la seva col·lecció, i després de la mort del duc es va convertir en conservador honorari de la col·lecció que va ser llegada al Museu de Dublín de Ciència i Art. El 1921 va ser convidat a signar el Roll of Distinguished Philatelists com un dels 25 candidats inicials; segueix sent un dels dos irlandesos en signar-hi.
En morir, el 1921, una part de la seva col·lecció estava exhibida al Museu de Dublín de Ciència i Art. La va llegar al museu per ser afegida a la col·lecció de Duc de Leinster.

## Referències

* 1 2 3 4 5 6 7 8 Mitchell, Heloise «W.R. Lane Joynt F.R.P.S.L., R.D.P. (1885–1921)». Irish Philately. Irish Philatelic Circle [UK], 2010, June-2, 6-2010, pàg. 42 [Consulta: 31 juliol 2010].
* ↑ A catalogue of graduates of the University of Dublin, Volume 2. Dublin: Trinity College, Dublin, 1896, p. 132.
* ↑ The Irish law times and solicitors' journal, Volume XIII. Dublin: John Falconer, 1879, p. 224.
* ↑ Kenneth Ferguson. King's Inns Barristers 1868—2004. Dublin: The Honorable Society of King's Inns in association with The Irish Legal History Society, 2005, p. 215. ISBN 0-9512443-2-9.
* ↑ The Irish law times and solicitors' journal, Volume XX. Dublin: John Falconer, 1886, p. 422.
* ↑ «William Lane-Joynt Olympic Results». sports-reference.com. Arxivat de l'original el 18 d’abril 2020. [Consulta: 10 abril 2017].
* ↑ The Story of the Irish Philatelic Society 1901–2001. Blackrock, Co Dublin: Irish Philatelic Society, juliol 2002, p. 5.
* ↑ «Who Was Who in Philately». Association of British Philatelic Societies. Arxivat de l'original el 5 de juny 2011. [Consulta: 23 setembre 2010].
* ↑ Biographies of the 1921 signatories in Arthur Ronald Butler, The Roll of Distinguished Philatelists, 1990, pages 46–64.
# Puigsespedres

Puigsespedres és un turó de 765,6 metres d'altitud del terme municipal de L'Esquirol, a la comarca d'Osona. És a poc més d'un quilòmetre a llevant del poble, a prop i al sud-est de la masia del Campàs. És al costat del Camí Ral de Vic a Olot. Al sud-oest del cim del turó on hi ha el dolmen de Puigsespedres, excavat el 1920.

## Referències

* ↑ Puigsespedres a l'Institut Cartogràfic de Catalunya